AQSh Prezidenti Donald Tramp Prezident Shavkat Mirziyoyevga tabrik yoʻlladi

21.03.2020
O‘zbekiston Respublikasi Prezidenti 
Shavkat Mirziyoyev Janobi Oliylariga
Muhtaram Prezident Janoblari!
Navroʻz Siz va O‘zbekiston xalqiga shodlik va farovonlik olib kelishini tilayman. Navroʻz tinchlik va yangilanish ramzi boʻlmish oʻziga xos bayramdir. Ushbu ayyom ayniqsa joriy yilda katta ahamiyatga ega, chunki mamlakatlarimiz Afgʻonistonda tinchlik va barqarorlikni ta’minlash yoʻlida muvaffaqiyatli hamkorlik qilmoqda.
Siz amalga oshirayotgan keng koʻlamli islohotlar dasturi roʻyobga chiqayotganini koʻrish menga mamnuniyat bagʻishlaydi. Yanada yuksak ravnaq sari shu yoʻldan harakat qilar ekansiz, Qoʻshma Shtatlar Siz va O‘zbekiston xalqining qat’iy va oʻzgarmas sherigi boʻlib qoladi. 
Navroʻz muborak!
Hurmat bilan,
Donald J. Tramp,
Amerika Qoʻshma Shtatlari Prezidenti